**Tehniline kirjeldus**

**Tellitava teenuse üldine kirjeldus:**

1. Tööobjekti töömaht on hinnanguline. Tegelik tasustatav maht on objektil aktiga vastuvõetud töömaht, mis võib erineda kirjeldatud mahust. Oluline on teostada kõik kirjeldatud nõutavad tööd objektil.
2. Töö teostaja peab täitma juhendeid „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“.
3. Tellija poolt antakse töövõtjale tööala piiride kohta \*.kml formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.
4. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
5. Kõikidelt tööaladelt tuleb koristada prügi ja see nõuetekohaselt utiliseerida.
6. Tööde teostamisega ei tohi kahjustada külastustaristut, kasvavaid puid, pinnast, teekatendit, liikluskorraldusvahendeid, elektriliini, külgnevate kinnistute vara ning teisi objekte. Tööde teostaja kohustub hüvitama kõik oma tegevusega või tegevusetusega tekitatud kahjud.
7. Kõik vajalikud kooskõlastused tööde läbiviimiseks (Päästeamet, Transpordiamet, elektri õhuliinide valdajad,  kohalik omavalitsus, kinnistu piirinaabrid jms) hangib pakkuja ja katab kõik sellega kaasnevad kulud. Samuti on pakkuja kanda kõik kulud, mis kaasnevad hinnapakkumise koostamisega ja objekti eelneva ülevaatusega.
8. Tööde teostamise ajal tuleb töövõtjal tagada inimeste ohutus, tähistada tööobjekti ohutsoonid ning tagada, et kõrvalised isikud ei satuks ohutsooni. Töövõtjal tuleb tagada liikluse nõuetekohane reguleerimine tööde teostamise ajal.
9. **Töödega alustamine ei ole lubatud ilma looduses töö ettenäitamisel ja üleandmisel osalemata.**

**Velise jõe koelmualade parendamistööde tehniline kirjeldus**

 Tööobjekt koosneb kahest eraldiseisvast tööobjektist.

**Tööobjekt 1 - Möldre koole.**

1. Tööobjekt asub Rapla maakonnas, Märjamaa vallas, Kirna külas eraomandisse kuuluval **Möldre** maaüksusel (katastritunnus 50404:003:0311).
2. Töö eesmärgiks on parendada forelli ja jõesilmu sigimis- ja kasvualade kvaliteeti.
3. Tööde kirjeldus:

Koolmekohast ülesvoolu jäävale kärestikulise jõelõigu ülemisse ossa ja kärestikulise lõigu sisse tuleb lisada 4 m³ veerist. Veerist lisatakse vaid Möldre kinnistu poolsele jõelõigule. Parendatava lõigu pikkus hinnanguliselt 6 m.

Koolmekohast allavoolu jääva kiirevoolulise jõelõigu sisse tuleb lisada 2 m³ veerist. Kudepadjandi serva stabiliseerimiseks tuleb ümber paigutada sängis olevaid kive. Lõigu pikkus hinnanguliselt 5 m.

**Veeris tuleb jõesängi kanda käsitsi.** Tööde teostamist juhendab kohapeal vee- elustiku ekspert.

Koelmualade parendamiseks on kavandatud kasutada **kokku 6 m³** looduslikku kruusa (veerist), mis vastab alljärgnevatele nõuetele:

1. Nõuded materjalile: sõelutud looduslik kruus (veeris) fraktsiooniga 2 … 5 cm (ca 50% kogusest) ja 5 … 8 cm (ca 50% kogusest). Kruus peab olema sõelutud ja pestud. Erandina on Tellija nõusolekul lubatud pesemata kruusa kasutamine, kui põhjenduseks on sobiliku materjali kättesaadavus.

**Vees hõljumi vältimiseks ei tohi materjal sisaldada peenosiseid. Enne materjali tarnimist tööobjektile tuleb see esitada RMK tööjuhile materjali sobivuse hindamiseks. Ilma RMK poolse materjali sobivuse kinnituseta ei tohi materjali tarnida ja kasutada.**

Pilt, millel on kujutatud õues, maapind, taevas, puu

Tehisintellekti genereeritud sisu ei pruugi olla õige.

Fotol nõuetele vastav materjal

Koelmute parandamiseks kasutatav veeris (sõelutud looduslik kruus) tuleb Töövõtjal iseseisvalt hankida ning töökohale transportida.

Ligipääs Valgu – Jämeda teelt L2 mööda Entsli ja Möldre maaüksustel asuvat pinnasteed. Koelmute parandamiseks kasutatava kruusa võib ajutiselt ladustada jõe äärde pinnasteele. Töövõtja peab eelnevalt veenduma, et kruusa toomisega ei kahjustataks pinnastee seisundit. Rööbaste tekkimisel tulevad need tasandada esimesel võimalusel, hiljemalt enne tööde üleandmist Tellijale.

1. Tööde teostamise tähtaeg on 30. september 2025.a.
2. Asendiplaan

Pilt, millel on kujutatud kaart, tekst, diagramm, Atlas

Tehisintellekti genereeritud sisu ei pruugi olla õige.

**Tööobjekt 2 - Lihuveski sild.**

1. Tööobjekt asub Rapla maakonnas, Rapla vallas, Vahakõnnu külas eraomandisse kuuluvatel **Jõemetsa ja Rebaste** maaüksustel (katastritunnused 65403:002:0170; 65403:002:0260).
2. Töö eesmärgiks on parendada forelli ja jõesilmu sigimis- ja kasvualade kvaliteeti.
3. Tööde kirjeldus:

Lihuveski sillast ülesvoolu ca 90 m pikkusele jõelõigule tuleb lisada:

**50** maakivi diameetriga 30 … 50 cm. Jõkke paigutatavad maakivid tulevad töövõtjal iseseisvalt hankida ja kohale tuua. Kivide hankimise ja kohale toomise eest eraldi ei tasustata.

**8 puidust notti** diameetriga 20 … 30 cm, pikkusega 2 m;

**4 puidust notti** diameetriga 20 … 30 cm, pikkusega 3 m;

**15 puidust notti** diameetriga 5 … 10 cm, pikkusega ca 1 m.

Vette paigutatav puit tükeldatakse sobivasse pikkusesse vastavalt vajadusele kohapeal. Vette paigutatavate maakivide ja nottide asukohad, puunottide pikkused ning nende jõe sängi kinnitamise vajadus ja -viis määratakse kohapeal vee-elustiku eksperdi poolt. Vette paigutatava puidu võib töövõtja iseseisvalt kohale tuua või varuda Rebaste maaüksuselt. Rebaste maaüksuselt võib vajaliku puidu varumiseks kasutada vaid kuivanud või murdunud puid. Kohapealt puitu varudes tuleb raidmed koristada ning laotada jõe kõrval oleva metsa alla selliselt, et suurvesi neid jõkke ei uhuks. Jõkke sattunud raidmed tuleb veest eemaldada

**Tööd jõe sängis tulevad teostada käsitsi.**

Ligipääs jõelõigule on Rapla – Järvakandi – Kergu riigimaanteelt.

Tööde käigus ei tohi kahjustada ümbritsevat maapinda ja teerajatisi.

1. Tööde teostamise tähtaeg on **30. september 2025.a**.
2. Asendiplaan

**Pilt, millel on kujutatud kuvatõmmis, tekst, kaart

Kirjeldus on genereeritud automaatselt**